《次韵子都兄鲍庵芍药》
宋代·李洪

国香沦落在天涯，常畏人知使护遮。
雅韵曾翻西掖砌，佳名宜亚子亭花。
野僧好事勤栽植，北客思乡倍叹嗟。
安得花前还醉倒，可怜不属五侯家。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。